
ŠURANY  2026

Nominačná súťaž do Národného salónu vín


ŠTATÚT SÚŤAŽNEJ VÝSTAVY VÍN

Organizačný výbor výstavy  zostavený z členov ZO Slovenského zväzu záhradkárov  v Šuranoch týmto vydáva nasledovný štatút, záväzný pre všetkých vystavovateľov.

Usporiadateľ 
Podujatie je organizované  SZZ ZO Šurany v spolupráci s mestom Šurany  a generálnym reklamným partnerom firmou LOKO TRANS Slovakia, s.r.o.
Poslanie
Odborne posúdiť a vyhodnotiť vína vyrobené rôznymi technologickými postupmi a metódami z rôznych odrôd  a z rôznych vinárskych oblastí. Získané poznatky a skúsenosti budú sprostredkované s cieľom skvalitnenia daného odboru.
Prezentovať kvalitné vína slovenskej produkcie širokej laickej ako i odbornej verejnosti, a tým podporiť  výrobu, predaj a najmä všeobecné povedomie o týchto produktoch.
Sprostredkovať a prehĺbiť výrobné, obchodné a spoločenské vzťahy medzi výrobcami, obchodníkmi a spotrebiteľmi.
Termíny a miesto konania 
Odborná degustácia:   27. marec 2026 Spoločenská hala Šurany 16:00 hod.
Verejná výstava vín:   11. apríl 2026   Spoločenská hala Šurany  17:30 hod.
Slávnostné otvorenie a vyhlásenie výsledkov o 18:00 hod.   

Registrácia a dodanie súťažných vzoriek a prihlášok
- 1.3.2026 – 20.3.2026 elektronická registrácia vzoriek,
- 16.3.2026 - 20.3.2026 vinotéka FIEROWINE Šurany, František Švec  0907 696 535, v čase od 08:00 – 17:00,
- 16.3.2026 - 20.3.2026 vinotéka DUBOVSKÝ & GRANČIČ, Zuby 293 Svätý Jur, 0908 856 869, v čase od 08:00 – 18:00,
- 16.3.2026 -  20.3.2026 – obec Doľany Pavol Vadovič po tel. dohovore 0915723602,
-16.3.2026 - 19.3.2026 - Ústav záhradníctva (bývalá Katedra ovocinárstva, vinohradníctva a vinárstva, FZKI SPU v Nitre, v čase od 8:00 do 15:00..

Vzorky sa registrujú elektronicky na www.vinko.sk, potrebné editovať a vyplniť údaje. 

- osobná registrácia vzoriek pri preberaní vzoriek a vyplnení prihlášky.
- 20.3.2026 - 14:00 - 19:00 hod. bývalé kino HVIEZDA Námestie hrdinov č.14 Šurany,
- 21.3.2026 - 09:00 - 12:00 hod. bývalé kino HVIEZDA Námestie hrdinov č.14 Šurany,

Podmienky účasti v súťaži 
Do súťaže sa môžu prihlásiť odrodové a značkové vína bez rozdielu ročníka vyrobené v súlade so zákonom č. 313/2009 Z. z. (okrem kategórie V), ak ich je možné zaradiť do jednej z nasledovných súťažných kategórií:

Kategória I: tiché biele suché vína: obsah zvyškového cukru 0-4 g/l, alebo až do 9 g/l, ak celkový obsah kyselín nie je o viac ako 2 g/l nižší ako obsah cukru.
Kategória II: tiché biele polosuché a polosladké vína: obsah zvyškového cukru
 4 - (9) až 45 g/l.
Kategória III: tiché ružové suché, polosuché a polosladké vína : obsah zvyškového cukru 0 až 45 g/l.
Kategória IV: tiché červené suché, polosuché a polosladké vína: obsah zvyškového cukru 0 až 45 g/l.
Kategória V: ostatné vína: prírodne sladké vína bez rozdielu farby, obsah zvyškového cukru nad 45 g/l, fortifikované vína a ovocné vína.
Organizačný výbor môže podľa situácie kategórie prerozdeliť.

Účastnícky poplatok vystavovateľa
[bookmark: _GoBack]Účastnícky poplatok  je 5 €/ vz. Poplatok sa hradí priamo pri doručení vzorky, alebo bezhotovostne na účet č.: SK48 5600 0000 0062 7976 7002, variabilný symbol 27032026, do poznámky uviesť jedno vygenerované evidenčné číslo vzorky po registrácii.  Do súťaže odovzdané vzorky sa stávajú majetkom usporiadateľa výstavy. 
Pre potrebu senzorického posúdenia a následnej prezentácie vín na výstave je potrebné:  z každej, do súťaže prihlásenej vzorky, na vlastné náklady dodať 3 fľaše    s objemom 0,75 l, alebo 5 fliaš s objemom 0,5 l. 
Každá fľaša vzoriek musí byť označená čitateľne a nezmazateľne nasledovnými údajmi:
- meno a adresa vystavovateľa, telefónny kontakt,
- odroda, názov vína,
	- ročník výroby,
	- dosiahnutá cukornatosť pri zbere hrozna,
	- súťažná kategória.

Hodnotenie 
Vína budú hodnotené 100 – bodovým systémom medzinárodnej únie enológov U.I.O.E. Členovia komisií budú hodnotiť vína anonymne  podľa všeobecných zásad senzorického hodnotenia vína.   

Bodovanie 
Veľká zlatá medaila 		92 – 100 bodov
Zlatá medaila 			88 – 91,99 bodov
Strieborná medaila	           	84 – 87,99 bodov
Bronzová medaila		          80 – 83,99 bodov

Ocenenia 
Šampión kategórie
Šampióna kategórie vyberú v rozstrele predsedovia komisií z vín, ktoré boli ohodnotené v jednotlivých komisiách najväčším počtom bodov, ak bude v kategórii zaregistrovaných minimálne 30 vzoriek. Z každej komisie do rozstrelu postúpi  najlepšie ohodnotené víno. 

Víťaz kategórie 
Ocenenie „Víťaz kategórie“ získa najvyššie ohodnotené víno z danej kategórie, ak v kategórii nebude zaregistrovaných aspoň  30 vzoriek,  avšak min 15 vzoriek.

Cena generálneho sponzora
Cenu generálneho sponzora získa najlepšie ohodnotené víno vyrobené z hrozna slovenského novo šľachtenca.

Cena primátora mesta ŠURANY
Ocenenie získa najlepšie ohodnotené víno spracované výrobcom zo Šurian.

Cena ZO SZZ Šurany 
[bookmark: _Hlk536126890]Cena bude udelená trom najúspešnejším vystavovateľom, členom ZO SZZ Šurany.

Záverečné ustanovenia
V prípade získania niektorého „OCENENIA“ súťažiaci dodá na verejnú degustáciu konanú dňa 11.4.2026 ďalších 7 fliaš originálneho balenia víťazného vína za cenu 6€/fl.
Vyplnením údajov a odovzdaním prihlásenej súťažnej vzorky súhlasí prihlasovateľ so spracovaním a publikovaním údajov o výrobcovi a produkte v katalógu súťaže a odbornej tlači.
Vzorky vín, ktoré nespĺňajú podmienky uvedené v štatúte a prinesené po uvedenom termíne nebudú zaradené do súťaže.
Vína vyradené hodnotiacou komisiou zo súťaže z dôvodu choroby vína, nebudú zverejnené v katalógu vín.
Víno nesprávne zaradené do kategórie bude v danej komisii ohodnotené a   vedúci komisie ho dá preregistrovať do správnej kategórie. Takéto víno nemôže postúpiť do rozstrelu. V prípade viacerých zle zaradených vín do kategórie od jedného vinára, budú všetky vzorky daného vinára vyradené zo súťaže bez nároku na vrátenie poplatku.
Organizačný výbor si vyhradzuje právo robiť zmeny a doplnky v tomto štatúte. Tieto zmeny musia byť neodkladne  zverejnené.

Ponuka inzercie v katalógu 15. Požitavskej výstavy vín Šurany 2026:
Ponuky na inzerciu v katalógu výstavy je možné zaslať na adresu: szzzosurany@gmail.com. Cena  inzercie je jednotná 20 €. Maximálna veľkosť je formát A6.  Zoznam súťažiacich s adresami a kontaktmi bude súčasťou katalógu výstavy 15. PVV Šurany 2026.

Výsledky odbornej degustácie a štatút budú zverejnené:  www.surany.sk, www.vinko.sk, a  FB SZZ ZO Šurany.

Predsedníctvo súťaže: Ing. Tomáš Sládeček, Ing. Jakub Mankovecký PhD.,  doc. Ing. Štefan Ailer, PhD. , Ing. Peter Malík,  Ing. Martin Hindický, Milan Hamala, Peter Takács, Ing. Peter Balažovič

Organizačný výbor: výbor ZO SZZ Šurany 

Odborný garant výstavy: Ing. Tomáš Sládeček, Ing. Jakub Mankovecký, PhD.

Predseda skúšobných komisárov: Doc. Ing. Štefan Ailer, PhD.

Generálny partner : 
[image: ]
Podujatie podporili :
  [image: ]                      [image: Nitriansky samosprávny kraj (NSK) | Vinko.sk - vášeň pre víno]                   [image: ]                     
    SZZ ZO Šurany                                                                                          Mesto Šurany 


[image: ][image: Výsledok vyhľadávania obrázkov pre dopyt vinkopro logo]
Tešíme sa na Vás a na Vaše vína!    
S úctou,
organizačný výbor 15. ročníka Požitavskej výstavy vín „Šurany 2026“.

